ชื่อสถานที่: ตูบน้อย
ประเภท: ร้านอาหาร กาแฟ เบเกอรี่
ตำบล: พระสิงห์
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50200
พิกัด: 18.78763, 98.97987

ร้านนี้เป็นร้านเก่าแก่คู่เมืองเชียงใหม่ก็ว่าได้ อาหารหลากหลายเมนู ราคาถูก คุณลุงเจ้าของร้านมารับลูกค้าด้วยตนเอง ใจดีมากๆ ใครจอดรถที่สมาคมศิษย์เก่ายุพราช แกจะคืนค่าจอดรถ(10 บาท) เป็นน้ำดื่มสิงห์ 1 ขวด ร้านนี้ยังเป็นร้านอาหารที่ส่งอาหารขึ้นโต๊ะเสวยของพระบาทสมเด็จพระเจ้าอยู่หัว และพระราชวงค์ทุกพระองค์ด้วย ดังนั้นรับประกันได้ถึงรสชาติ อาหารขึ้นชื่อทีนี่คือก๋วยเตี๋ยวไก่ตุ๋นหม้อดิน ก๋วยเตี๋ยวผัดทั้งหลาย มักกะโรนี และแทบทุกโต๊ะจะต้องสังเกี๊ยวทอด วันนี้สั่งผัดไทยทะเล ก๋วยเตี๋ยวคั่วไก่ เกี๊ยวทอด ขนมหวาน และน้ำสมุนไพร ผัดไทยรสเด็ดไม่ต้องปรุงเช่นเคย เกี๊ยวทอดยังไม่ยอมขึ้นราคา (จานละ 10 บาท) อร่อยเต็มคำพอดีกับอาหารกลางวัน คนเข้าร้านต่อเนื่อง แต่อาหารยังคงออกรวดเร็วเช่นเดิม เกินอิ่มวันนี้จ่ายไป 195 บาทเท่านั้น (ทานกัน 3 คน)